  Майя Бывальцева Удмуртиын элькунамы улӥсь калыкъёслэн этногуртсы кылдоз. 10-тӥ куартолэзе ортчем брифингын со сярысь вераз улосвыл тӧролэсь ужзэ огдырлы быдэсъясь Александр Бречалов. «Со интывылысь юрт, мукет пуктӥськемъёс, ужрадъёс пыр Удмурт Элькунын улӥсь котькуд калык аслэсьтыз улон-вылонзэ возьматыны быгатоз», — пусйиз со. 20-тӥ куартолэзе Лудорвай музей-заповедникын со ужпумез коммерци луисьтэм огазеяськонъёслэн ыстэм муртъёсынызы эскерозы. Асьсэ ужан амалзы сярысь вералозы Калуга улосвылысь «Этномир» ӵектосэз кылдытӥсьёс, отын со улонэ пыӵатэмын ни. Озьы ик Ижкарлэсь тӧрозэ Юрий Тюринэз ӧтёзы, угось вераськозы, кытын со инты луоз. Эскериське Ижкар но со вӧзысьтысь интывыл. Улосвыл кивалтӥсьлэн верамезъя, ӵектосэз быдэстон элькунын учыръя туризмлэн люкетэз луоз. Тодэ вайытом, Удмуртиын этногурт кылдытон сярысь кичӧлтон нырысьсэ чузъяськиз улосвыл тӧролэсь ужзэ огдырлы быдэсъясь Александр Бречалов элькунысь йӧскалык лулчеберетъя огазеяськонъёслэн кивалтӥсьёсынызы пумиськылыку 2-тӥ куартолэзе. Тегъёс: Туризм Ижкар Удмуртия йӧслыкъёс Удмуртиысьтуризм АлександрБречалов  